
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την επωνυμία 
«Κοινωφελές Ίδρυμα Σταύρου και Μιμίκας Καρασούλη εξ Αγκύ- 
ρας Μ. Ασίας και του Οίκου αυτών» και κύρωση του οργανισμού 
αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αντικατάσταση μέλους του Εποπτικού Συμβουλίου του Σώματος 

Ορκωτών Εκτιμητών, που παραιτήθηκε. 2 

Χορήγηση δώρου για τις γιορτές των Χριστουγέννων 1991, και του 
νέου έτους 1992 στους συνταξιούχους και βοηθηματούχους των 
Οργανισμών Κοινωνικής Ασφάλισης αρμοδιότητας Υπουργείου 

Υγείας, Πρόνοιας και Κοινωνικών Ασφαλίσεων. 3 

Ορισμός ημερομηνίας έναρξης λειτουργίας του Δικηγορικού Συλλό¬ 
γου Κιλκίς. 4 

Προκήρυξη αρχαιρεσιών για την ανάδειξη Δ.Σ. του Δικηγορικού 

Συλλόγου Κιλκίς. 5 

Σύσταση ίδιου Νομικού Προσώπου στο Δήμο Κατερίνης Ν. Πιερίας 
με την επωνυμία «Σχολική Επιτροπή Δημοτικού Σχολείου Αν¬ 
δρομάχης». 6 

Σύσταση ίδιου Νομικού Προσώπου στο Δήμο Κατερίνης Ν. Πιερίας 
με την επωνυμία «Σχολική Επιτροπή Δημοτικού Σχολείου Χρά- 

νης».ί. 7 

Σύσταση ίδιου Νομικού Προσώπου στο Δήμο Κατερίνης Ν, Πιερίας 
με την επωνυμία «Σχολική Επιτροπή 8ου Δημοτικού Σχολείου». 8 

Σύσταση ίδιου Νομικού Προσώπου στην Κοινότητα Ροδίτσας Ν. 
Φθιώτιδας με την επωνυμία «Σχολική Επιτροπή Δημοτικού 

Σχολείου και Νηπιαγωγείου Ροδίτσας». 9 

Σύσταση ίδιου Νομικού Προσώπου στην Κοινότητα Ροδίτσας Ν. 
Φθιώτιδας με την επωνυμία «Σχολική Επιτροπή Γυμνασίου Ρο¬ 
δίτσας».10 

Διαπίστωση αυτοδίκαιης σύστασης θέσεων μεταφερόμενου Προσω¬ 
πικού στο Ταμείο Ασφάλισης Προσωπικού ΟΤΕ.11 


ΠΡΟΕΔΡΙΚΑ ΔΙΑΤΑΓΜΑΤΑ 


Η) 

Έγκριση σύστασης του κοινωφελούς ιδρύματος με την επωνυμία «Κοι¬ 
νωφελές Ίδρυμα Σταύρου και Μιμίκας Καρασούλη εξ Αγκύρας Μ. 
Ασίας και του Οίκου αυτών» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 4.7.1989 μυστική διαθήκη της Σοφίας χήρας Σεραφείμ 
Χατζηανέστογλου, που δημοσιεύθηκε με το αριθ. 3412/2.11.1990 
πρακτικό του Μον. Πρωτοδικείου Αθηνών, με την οποία συστήθηκε κοι¬ 


νωφελές ίδρυμα με την επωνυμία «Κοινωφελές Ίδρυμα Σταύρου και 
Μιμίκας Καρασούλη εξ Αγκύρας Μ. Ασίας και του Οίκου αυτών» και με 
έδρα την Αθήνα. 

2. Τις διατάξεις των άρθρων: α) 95 και 98 του ΑΝ 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 18.6.1991 γνωμοδότηση του Συμβουλίου Εθνικών 
Κληρ/των. 

Με πρόταση των Υπουργών Οικονομικών και Υγείας, Πρόνοιας και 
Κοινωνικών Ασφαλίσεων, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «Κοινωφελές Ίδρυμα Σταύρου και Μιμίκας Καρασούλη εξ Αγκύ¬ 
ρας Μ. Ασίας και του Οίκου αυτών» που έγινε από την Σοφία χήρα Σε¬ 
ραφείμ Χατζηανέστογλου με την από 4.7.1989 μυστική διαθήκη της η 
οποία δημοσιεύθηκε με το αριθ. 3412/2.11.1990 πρακτικό του Μον. 
Πρωτοδικείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Υγείας, Πρόνοιας και Κοινωνικών Ασφαλίσεων και διέπεται από τις 
διατάξεις της παραπάνω συστατικής του πράξης του παρακάτω οργανι¬ 
σμού, του ΑΝ 2039/39 και των διαταγμάτων που εκδόθηκαν ή θα εκ- 
δοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, αποτελείται από δώδεκα (12) άρθρα και καταχωρίζεται πα¬ 
ρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυ¬ 
μία «Κοινωφελές Ίδρυμα Σταύρου και Μιμίκας Καρασούλη εξ Αγκύρας 
Μ. Ασίας και του Οίκου αυτών». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «Κοινωφελές Ίδρυμα 
Σταύρου και Μιμίκας Καρασούλη εξ Αγκύρας Μ. Ασίας και του Οίκου 
αυτών» που συστήθηκε από την Σοφία Χατζηανέστογλου με την από 
4.7.1989 μυστική διαθήκη της που δημοσιεύθηκε με το αριθ. 3412/ 
2.11.1990 πρακτικό του Μον. Πρωτοδικείου Αθηνών αποτελεί νομικό 
πρόσωπο ιδιωτικού δικαίου και διέπεται από τις διατάξεις της παρα¬ 
πάνω συστατικής πράξης, του παρόντος οργανισμού, του ΑΝ 2039/ 
39, όπως κάθε φορά ισχύει ο νόμος αυτός και των διαταγμάτων που εκ¬ 
δόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και αναγράφει περιμε- 

τρικά την επωνυμία του και στο μέσον αυτής την έδρα του και το έτος 
έγκρισης της σύστασής του. 

Άρθρο 2 
Σκοπός 

Ο Σκοπός του ιδρύματος "συνίσταται στην παροχή βοηθημάτων από 
τα εισοδήματα τα καταλειπόμενα σ’ αυτό περιουσίας, σε οικονομικά 
αδύνατους ηλικιωμένους, άνδρες και γυναίκες, που δεν έχουν προστάτη 
και οι οποίοι κατοικούν στη Θεσσαλονίκη και, πιο συγκεκριμένα, στην 
περιοχή Ιερού Ναού Αγίων Μεθοδίου και Κυρίλλου όπου κυρίως βρί¬ 
σκεται η αφεθείσα στο Ίδρυμα περιουσία ή η παροχή ενισχύσεως στον 
Οίκο Τυφλών Θεσσαλονίκης που βρίσκεται επί της Λεωφόρου Βασιλίσ- 
σης Όλγας 32 στη Θεσσαλονίκη. Μέρος των προσόδων του Ιδρύματος 
δύναται να διατεθεί απευθείας, σε υπερήλικες άνδρες και γυναίκες της 
πιο πάνω περιοχής και μέρους των προσόδων αυτών, μέσω του Φιλο- 
πτώχου Ταμείου του πιο πάνω Ιερού Ναού. 

Η κατανομή και διάθεση των προσόδων μεταξύ των δικαιούχων κα¬ 
θορίζεται εκάστοτε με απόφαση του Διοικητικού Συμβουλίου του Ιδρύ¬ 
ματος. 

Άρθρο 3 

Περιουσία - Πόροι 

1. Περιουσία του ιδρύματος αποτελούν τα παρακάτω καταστή¬ 
ματα: 

α) Ένα κατάστημα 18μ 2 περίπου που βρίσκεται στην πολυκατοικία 
επί της οδού Τράλλεων 25 στη Νέα Φιλαδέλφεια Αττικής ακριβώς αρι¬ 
στερά προς τον εισερχόμενο στην πολυκατοικία.· 

β) Το 1/6 εξ αδιαιρέτου 5 καταστημάτων με στοιχεία Κ2 εμβαδού 
37 μ 2 περίπου, Κ3 εμβαδού 77 μ 2 περίπου, Κ4 εμβαδού 17μ 2 περίπου, 
Κ5 εμβαδού 21 μ 2 περίπου και Κ6 εμβαδού 26μ 2 περίπου ήδη ενοποιη¬ 
μένων, που βρίσκονται στην πολυκατοικία επί της Λεωφόρου Βασιλίσ- 
σης Όλγας 43 στη Θεσσαλονίκη δεξιά προς τον εισερχόμενο στην πολυ¬ 
κατοικία. 

γ) Το 1 /2 εξ αδιαιρέτου 2 καταστημάτων, που βρίσκονται στην αυτή 
επί της Λεωφ. Βασιλίσσης Όλγας 43 πολυκατοικίας στη Θεσσαλονίκη 
συνεχόμενα προς τα παραπάνω επί της οδού Χρυσοχόου και έχουν τα 
εξής στοιχεία: Κ7 εμβαδού 26 μ 2 περίπου και Κ8 εμβαδού 29μ 2 περί¬ 
που. 

δ) Το 1 /2 εξ αδιαιρέτου μερίδιό της επί του ακινήτου (οικόπεδο με 
οικία) που βρίσκεται επί της οδού Μεγάλου Αλεξάνδρου 19 στην Κοινό¬ 
τητα Θρακομακεδόνων Αττικής, για το οποίο όμως έχουν ορισθεί τα 
εξής: Να περιέλθει κατά ψιλή κυριότητα στην ανηψιά της Μιμικά Καρα- 
σούλη και κατ’ επικαρπία ισοβίως στην αδελφή της Μαρίκα Καρασούλη 
και με την απαγόρευση στην κληρονόμο της Μιμίκας Καρασούλη να το 
απαλλοτριώσει με οποιοδήποτε τρόπο, ώστε μετά το θάνατό της, τούτο 
να περιέλθει ως καταπίστευμα στα εξ αίματος τέκνα της (δηλαδή της 
ανηψιάς της Μιμίκας) μη υπαρχόντων δε τούτων ή εγγονών εξ αυτών 
μόνον τότε να περιέρχεται τούτο κατά πλήρη κυριότητα, άνευ περιορι¬ 
σμών στο Ίδρυμα, εκτός της περίπτωσης που αναφέρει η διαθέτιδα στην 
από 4.7.1980 διαθήκη της (απαγόρευση II) σύμφωνα με την οποία θα 
περιέρχεται τούτο εξ ολοκλήρου και άνευ περιορισμών στην αδελφή της 
Μαρίκα Καρασούλη. 

Τα ως άνω ακίνητα ή μερίδια ακινήτων, τα καταλειπόμενα στο 
ίδρυμα είναι αναπαλλοτρίωτα απαγορευομένης της εκποίησής τους 
κατά οποιοδήποτε τρόπο. Στην έννοια της εκποίησης περιέρχεται και η 
υποθήκευση ή προσημείωση υποθήκης. 

Επιτρέπεται όμως η εκούσια διανομή των εξ αδιαιρέτου καταστημά¬ 
των μετά των λοιπών συγκυριών ως και η ανταλλαγή αυτών με άλλα 
ισάξια τουλάχιστον ακίνητα. Το ίδρυμα όμως δεν μπορεί να ζητήσει τη 
δικαστική διανομή των ακινήτων. 

Τα ακίνητα που θα περιέλθουν στο ίδρυμα μετά την τυχόν κατά τ’ 
ανωτέρω δικαστική ή εκούσια διανομή ή ανταλλαγή θα τελούν επίσης 
υπό τον όρο του αναπαλλοτριώτου. 

Εάν σε περίπτωση δικαστικής διανομής των εξ αδιαιρέτου ακινήτων 
δεν καθίσταται δυνατόν να περιέρχονται στο ίδρυμα αυτούσια ακίνητα, 
αλλά χρηματικά ποσά αυτά αμέσως με ευθύνη του Διοικητικού Συμβου¬ 
λίου του ιδρύματος θα επενδύονται σε ισάξια ακίνητα, τηρουμένων των 
διατάξεων του Α.Ν. 2039/39, τα οποία επίσης θα είναι αναπαλλοτρί¬ 
ωτα, ή αν αυτά δεν επαρκούν, ή κατά το μέρος που δεν επαρκούν για την 
επένδυση σε ακίνητα, θα επενδύονται, σε άλλα, σταθερής κατά δυνατή 
πρόβλεψη αξίας, πάγια περιουσιακά στοιχεία (όπως μετοχές τραπεζών 
ή ομολογίες κ.λ.π.) εάν δε τα ποσά αυτά δεν είναι επαρκή ούτε για την 


επένδυσή τους σε τέτοια στοιχεία το ανεπαρκές υπόλοιπο αυτών θα κα¬ 
τατίθεται σε ασφαλή Τράπεζα κατά την εύλογο κρίση του Διοικητικού 
Συμβουλίου του ιδρύματος και τα εισοδήματα τους θα διαθέτονται για 
τους σκοπούς του ιδρύματος. Η μίσθωση των ακινήτων που ανήκουν 
κατά ποσοστό εξ αδιαιρέτου στο ίδρυμα θα ενεργείται χωρίς δημοπρασία 
κοινή συναινέσει των ιδιοκτητών. 

Σε περίπτωση μη συμφωνίας των συνιδιοκτητών για τους όρους της 
μίσθωσης, τότε η μείωση θα γίνεται από το ίδρυμα σύμφωνα με την δια¬ 
δικασία που ορίζουν οι σχετικές διατάξεις του Α.Ν. 2039/39 (άρθρα 
100, 28, 70 - 72 και 94). 

3. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που προς αυτό. 

Άρθρο 4 
Διοίκηση 

Ι.Το ίδρυμα διοικεϊται από πενταμελές Διοικητικό Συμβούλιο με τε¬ 
τραετή θητεία. Το πρώτο Διοικητικό Συμβούλιο αποτελείται από τους: 

α) Μαρία Καρασούλη, κάτοικο Ν. Φιλαδέλφειας Αττικής, με τους 
όρους που προβλέπει γι’ αυτήν η διαθήκη. 

β) Μιμικά Καρασούλη, κάτοικο Θρακομακεδόνων, με τους όρους 
που προβλέπει γι’ αυτήν η διαθήκη. 

γ) Ιωάννη Γρηγοριάδη, κάτοικο Θεσσαλονίκης. 

. δ) Αδαμαντία Καρπούζα, σύζυγο θεοδώρου Χρηστίδη, κάτοικο Θεσ¬ 
σαλονίκης. 

ε) Χρήστο Βασιλαρά, κάτοικο Αθηνών. 

2. Το ως άνω Διοικητικό Συμβούλιο κατά την πρώτη συνεδρίασή του 
συγκαλουμένη από οποιοδήποτε των μελών του ή το μετά τη λήξη της 
θητείας του εκλεγόμενο νέο Διοικητικό Συμβούλιο συνερχόμενο, σε 
Σώμα υπό την προεδρία του πρεσβύτερου μέλους του εκλέγει με πράξη 
του έπειτα από ψηφοφορία, τον Πρόεδρο, τον Αντιπρόεδρο, το Γραμμα- 
τέα και τον Ταμία. 

Το αυτό ισχύει και για το εκάστοτε εκλεγόμενο Διοικητικό Συμβού¬ 
λιο. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, τούτο εφόσον τα υπολοιπό- 
μενα μέλη είναι τουλάχιστον τρία συνέρχεται εντός διμήνου, μετά από 
πρόσκληση του Προέδρου ή σε περίπτωση έλλειψης, κωλύματος ή άρνη¬ 
σης αυτού, υπό του Αντιπροέδρου του Διοικητικού Συμβουλίου ή άλλου 
εκ των μελών του, προς εκλογή κατά πλειοψηφία νέου μέλους προς ανα- 
πλήρωση του παραιτηθέντος κ.λ.π. και επίσης εκλογή κατά πλειοψηφία 
του μέλους (νέου ή παλαιού) που θα αναλάβει τα καθήκοντα (Προέδρου 
Αντιπροέδρου κλπ.) του παραιτηθέντος κ.λ.π. μέλους. 

Η θητεία του νέου εκλεγέντος μέλους λήγει μαζί με την θητεία του 
μέλους που αντικαθιστά. 

Τα μέλη του απερχόμενου Διοικητικού Συμβουλίου είναι επανεκλέ- 
ξιμα. 

Εκλέξιμα είναι, εκτός των μελών του απερχόμενου Διοικητικού Συμ¬ 
βουλίου και 

α) Πρόσωπα εγνωσμένης ακεραιότητας και ήθους που υποδεικνύο¬ 
νται από τα μέλη του. 

β) Διατελέσαντα μέλη του Διοικητικού Συμβουλίου. 

γ) Οι σύζυγοι και γνήσια τέκνα των μελών του πρώτου Διοικητικού 
Συμβουλίου. 

δ) Οι Νικόλαος Δάβουλος κάτοικος Ν. Φιλαδέλφειας Τράλλεων 25, 
Αγγελική Παπαγιαννάκη, κάτοικος Αθηνών Χάρητος 11α Κολωνάκι, 
Αθηνά Πέτρογλου, κάτοικος Αθηνών οδός Μαυρομιχάλη 105, Φω¬ 
τεινή Καρασσάβα - Τσιλιγγίρη κάτοικος Ν. Σμύρνης οδός Θεοφ. Καΐρη 
14 και Αναστάσιος Αθανάσογλου, κάτοικος Θεσσαλονίκης οδός Ερμού 
73. 

Κατά τα λοιπά εφαρμόζονται οι διατάξεις του άρθρου 99 του Α.Ν. 
2039/39, όπως αυτές ισχύουν εκάστοτε. 

Το Διοικητικό Συμβούλιο μέχρις ότου συμπληρωθούν οι κενές θέσεις 
του λειτουργεί νόμιμα εφόσον τα μέλη του είναι τουλάχιστον τρία και για 
χρονικό διάστημα μέχρι έξι μηνών. 

4. Τρεις μήνες προ της λήξης της θητείας του το απερχόμενο Διοικη- 

τικό Συμβούλιο εκλέγει το νέο Διοικητικό Συμβούλιο με σχετική πλειο- 
ψηφία. 

5. Το Διοικητικό Συμβούλιο συνεδριάζει τακτικώς τρεις φορές τον 
χρόνο και εκτάκτως όποτε το ζητήσει ο Πρόεδρος ή δύο από τα μέλη 
του, με γραπτή αίτησή τους προς τον Πρόεδρο, πάντοτε όμως έπειτα 
από πρόσκληση του Προέδρου. Σε περίπτωση που ο Πρόεδρος κωλύεται 
ή αδυνατεί ή αμελεί να προσκαλέσει σε συνεδρίαση τα μέλη πέραν των 
15 ημερών η πρόσκληση γίνεται υπό των ζητούντων την συνεδρίαση με¬ 
λών. 

6. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του και 
αποφασίζει δια τριών ψήφων*τουλάχιστον. Εάν κατά τη συνεδρίαση δεν 
επιτευχθεί πλειοψηφϊα υπάρχει δε ισοψηφία υπερισχύει η γνώμη με την 
οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τρεις (3) συνεχείς συνεδριάσεις θεωρεί¬ 
ται ότι έχει παραιτηθεί και η κενή θέση αυτού συμπληρώνεται κατά τα 
οριζόμενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και ονομαστικώς οι γνώμες των πλειοψηφούντων και 
μειοψηφούντων μελών. 

Τα πρακτικά υπογράφονται από όλα τα μετέχοντα της συνεδρίασης 
μέλη και στο σχετικό πρακτικό καταχωρούνται τα ονόματα των, τυχόν, 
αρνουμένων να τα προσυπογράφουν, καθώς και οι λόγοι που ενδεχομέ¬ 
νως επικαλούνται. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

Ι.Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του ΑΝ 2039/39 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών, ή Νομάρχη Αθη¬ 
νών) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του ΑΝ 2039/39 και του από 
20.12.1939 Β. Δ/τος (ΦΕΚ 552/Α/1939) ως ισχύουν. 

Μαζί με τον απολογισμό καταρτίζει, ψηφίζει και υποβάλλει και το γε¬ 
νικό ισολογισμό του ενεργητικού και του παθητικού του ιδρύματος. 

. β) Αποφασίζει για την έγερση αγωγών και εν γένει ενδίκων μέσων 
προς προστασία των συμφερόντων του ιδρύματος τηρουμένων των δια¬ 
τάξεων του Α.Ν. 2039/39. 

γ) Αποφασίζει για συμβιβασμό επί επιδίκων ή μη διαφορών του ιδρύ¬ 
ματος μετά τρίτων. 

δ) Αποφασίζει για την εκμϊσθωση ή την λύση της μίσθωσης των ακι¬ 
νήτων του ιδρύματος, για την εκποίηση κινητών ή ακινήτων του για όσα 
δεν ισχύει ο όρος του αναπαλλοτριώτου. 

ε) Αποφασίζει για την τοποθέτηση ή επένδυση των διαθεσίμων με¬ 
τρητών του Ταμείου του και εν γένει περί παντός θέματος αναγομένου 
στη λειτουργία του ιδρύματος και τη διαχείριση της περιουσίας του 
εντός των όρων της διαθήκης του παρόντος Οργανισμού και των νόμων. 

στ) Καθορίζει τα δικαιούχα βοηθήματος πρόσωπα, το ύψος των προς 
αυτό βοηθημάτων, τις προς τον Οίκο Τυφλών χρηματικές ενισχύσεις 
και τις λεπτομέρειες των παροχών του ιδρύματος, εντός του πλαισίου 
του παρόντος Οργανισμού και των ισχυόντων εκάστοτε σχετικών νόμων 
κ.λ.π. 

ζ) Οι εργασίες του ιδρύματος διεξάγονται από τα μέλη του Διοικητι¬ 
κού Συμβουλίου του, μεταξύ των οποίων κατανέμει αυτές ο Πρόεδρος. 
Εκτάκτως σε εξαιρετικές περιπτώσεις δύναται το Διοικητικό Συμβούλιο 
να προσλαμβάνει υπάλληλο για ορισμένο απαραίτητο κατά περίπτωση 
χρόνο της αμοιβής αυτού καθοριζομένης ανάλογα με την προσφερόμενη 


υπηρεσία πάντοτε εντός των πλαισίων του νόμου, μη δυναμένου του συ¬ 
νόλου της αμοιβής των προσλαμβανομένων να υπερβεί αθροιστικώς 
ετησίως το 1/10 των ετήσιων προσόδων του ιδρύματος. 

η) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών προς το ίδρυμα καθώς και για την ανακήρυξη ευεργε¬ 
τών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου οκτώ (8) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. 

Θέμα που δεν περιλαμβάνεται σ’ αυτήν δεν συζητείται, εκτός αν πρό¬ 
κειται για επείγουσα υπόθεση και συμφωνήσει γι’ αυτό η πλειοψηφϊα 
των παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
Ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στον τυχόν προσλαμβανόμενον υπό 
τους ανωτέρω τεθέντας περιορισμούς υπάλληλον του ιδρύματος, εκτελεί 
τις αποφάσεις του Διοικητικού'Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος:' 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτο. 

β) Συντάσσει και τηρεί τα πρακτικά του Διοικητικού Συμβουλίου, 
γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται στο έργο του από άλλο μέλος του Διοικητικού Συμβουλίου την ευ¬ 
θύνη όμως για τις ενέργειες τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 

Ασκητικού Συμβουλίου που ορίζεται με απόφαση αυτού. 

Άρθρο 8 

Αρμοδιότητες Ταμία 
1. Ο Ταμίας του ιδρύματος. 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του ΑΝ. 2039/39, έχοντας την ευχέ¬ 
ρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 

Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του ΑΝ 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο χορήγησης βοηθημάτων και ενισχύσεων, στο 
οποίο καταχωρίζονται τα ονόματα των εκάστοτε βοηθουμένων και ο 
χρόνος και το-ποσό του βοηθήματος ή ενισχύσεως. 

ε) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα.παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του ΑΝ 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού κρινομένης δια 4 ψή¬ 
φων τουλάχιστον. 

Άρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στον Ιερό Ναό Αγίου Θεράποντος Κ. Τού- 
μπας Θεσσαλονίκης για την εκτέλεση του ίδιου ή παρεμφερούς σκοπού, 
πάντοτε υπό τον όρο του αναπαλλοτριώτου, όπως ακριβώς αυτός δε¬ 
σμεύει και το παρόν ίδρυμα. 

Στους Υπουργούς Οικονομικών και Τγείας, Πρόνοιας και Κοινωνι¬ 
κών Ασφαλίσεων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 15 Νοεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ Γ. ΣΟΥΡΛΑΣ 


ΥΠΟΥΡΓΙΚΕΣ Α ΠΟΦΑΣΕΙ Σ & ΕΓΚΡΙΣΕΙΣ 

Αριθ. 1102103/1274/0006Α (2) 

Αντικατάσταση μέλους του Εποπτικού Συμβουλίου του Σώματος Ορ¬ 
κωτών Εκτιμητών, που παραιτήθηκε. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΔΙΚΑΙΟΣΥΝΗΣ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του άρθρου 15 του Ν. 820/78 «Περί λήψεως μέ¬ 
τρων δια την περιστολήν της φοροδιαφυγής και άλλων τινων συναφών 
διατάξεων» (ΦΕΚ 174/17.10.1978 τ. Α’), όπως αντικαταστάθηκαν 
με το άρθρον τέταρτον του Ν. 979 «Περί ρυθμίσεως φρολογικών και μι- 
σθολογικών τινών θεμάτων κ.τ.λ.» (Φ 234/12.10.1979 τ. Α'). 

2. Το άρθρο 4 του Π.Δ/τος 279/1979 «περί του τρόπου διοικήσεως 
και λειτουργίας του Σώματος Ορκωτών Εκτιμητών»» (ΦΕΚ 81/ 
25.4.79 τ.Α), όπως τροποποιήθηκε με το άρθρο μόνο του Π.Δ/τος 
488/1979 (ΦΕΚ 181/7.7.1979 τ.Α). 

3. Την 1070163/1698/0006Α/10.10.1990 (ΦΕΚ 669Β/ 
22.10.90) κοινή απόφαση των Υπουργών Οικονομικών, Δικαιοσύνης 
και Εμπορίου «Διορισμός Προέδρου, Αντιπροέδρου και μελών του Επο¬ 
πτικού Συμβουλίου του Σώματος Ορκωτών Εκτιμητών». 

4. Την από 18.6.1991 παραίτηση του μέλους του Εποπτικού Συμ¬ 
βουλίου του Σώματος Ορκωτών Εκτιμητών Δημοσθένη Κοκκινίδη. 

5. Το 2450/5.9.1991 έγγραφο της Ανωτάτης Σχολής Κοιλών Τε¬ 
χνών, αποφασίζουμε: 

1. Διορίζουμε τον Ιωάννη Φ. Παπαδάκη Αναπληρωτή Καθηγητή 
της Ανωτάτης Σχολής Καλών Τεχνών, ως μέλος του Εποπτικού Συμ¬ 
βουλίου του Σώματος Ορκωτών Εκτιμητών, σε αντικατάσταση του πα- 
ραιτηθέντος Δημοσθένη Κοκκινίδη, Καθηγητή της Ανωτάτης Σχολής 
Καλών Τεχνών. 

2. Ο ανωτέρω διορίζεται για το υπόλοιπο της θητείας του Εποπτικού 
Συμβουλίου του Σώματος Ορκωτών Εκτιμητών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Οκτωβρίου 1991 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

I. ΠΑΛΑΙΟΚΡΑΣΣΑΣ Μ. ΠΑΠΑΚΩΝΣΤΑΝΤΙΝΟΥ 

ΕΜΠΟΡΙΟΥ 

Α. ΑΝΔΡΙΑΝΟΠΟΥΛΟΣ 



Αριθ. Φ9/οικ.2875 (3) 

Χορήγηση δώρου για τις γιορτές των Χριστουγέννων 1991, και του 
νέου έτους 1992 στους συνταξιούχους και βοηθηματούχους των Ορ¬ 
γανισμών Κοινωνικής Ασφάλισης αρμοδιότητας Υπουργείου 
Υγείας, Πρόνοιας και Κοινωνικών Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α) Τις διατάξεις του άρθρου 1 παρ. 2 του Ν.Δ. 4577/1966. 
β) Την αρ. Υ.1540/18.9.1991 απόφαση του Πρωθυπουργού και 
του Υπουργού Υγείας, Πρόνοιας και Κοινών. Ασφαλίσεων «Ανάθεση 
αρμοδιοτήτων στον Υφυπουργό Υγείας, Πρόνοιας και Κοινών. Ασφαλί¬ 
σεων Δημ. Σιούφα» (ΦΕΚ 754Β/19.9.1991), αποφασίζουμε: 

Εγκρίνουμε την παροχή (δώρο) για τις γιορτές των Χριστουγέννων 
1991 και του νέου έτους 1992: 

1. α) Σε κάθε ένα από τους κατά την 30η. Νοεμβρίου 1991 συντα¬ 
ξιούχους και βοηθηματούχους (τύπου σύνταξης) των Οργανισμών Κύ¬ 
ριας και Επικουρικής Ασφάλισης αρμοδιότητας Υπουργείου Υγείας, 
Πρόνοιας και Κοινωνικών Ασφαλίσεων, δώρο ίσο με το ποσό μιας μη¬ 
νιαίας σύνταξης ή ενός μηνιαίου βοηθήματος με τα ανάλογα κάθε είδους 
επιδόματα. 

Το ανωτέρω δώρο δικαιούνται επίσης και συνταξιούχοι ή βοηθημα- 
τούχοι (τύπου σύνταξης) των παραπάνω Οργανισμών για τους οποίους 
θα εκδοθεί συνταξιοδοτική απόφαση μετά την 30η Νοεμβρίου 1991 
εφόσον η έναρξη συνταξιοδότησης εμπίπτει στο χρονικό διάστημα μέχρι 
και την 30η Νοεμβρίου 1991. 

Σε περίπτωση έναρξης της συνταξιοδότησης από 1-31 Δεκεμβρίου 
1991, οι ανωτέρω θα πάρουν τόσα τριακοστά του δώρου όσες οι ημέρες 

του Δεκεμβρίου για τις οποίες θα συνταξιοδοτηθούν. 

β) Στους συνταξιούχους ή βοηθηματούχους (τύπου σύνταξης) που η 
συνταξιοδότησή τους έληξε μέσα στο χρονικό διάστημα από 7 Απριλίου 
μέχρι 30 Νοεμβρίου 1991, θα καταβληθεί ως δώρο ποσό ίσο προς το 
ένα τριακοστό (1/30) της μηνιαίας σύνταξης ή βοηθήματος για κάθε 
δήμερο συνταξιοδότησής τους για το χρονικό διάστημα από 7 Απριλίου 
μέχρι 30 Νοεμβρίου 1991 χωρίς να επιτρέπεται πάντως η καταβολή 
ως δώρου ποσού μεγαλύτερου από το ποσό της μηνιαίας σύνταξης ή 
ενός μηνιαίου βοηθήματος. 

2. Σε κάθε ένα από τους επιδοτούμενους ή επιδοτηθέντες λόγω ασθέ¬ 
νειας ασφαλισμένους για το από 7 Απριλίου 1991 μέχρι 24 Δεκεμβρίου 
1991 χρονικό διάστημα θα καταβληθεί ως δώρο ποσό ίσο προς ένα 
ημερήσιο επίδομα ασθένειας για κάθε ΙΟήμερο επιδοτηθείσης ασθένειας 
μέσα στο ίδιο χρονικό διάστημα από 7 Απριλίου 1991 μέχρι 24 Δεκεμ¬ 
βρίου 1991, χωρίς να επιτρέπεται πάντως η καταβολή ως δώρου πο¬ 
σού μεγαλύτερου από 25 ημερήσια επιδόματα ασθένειας. 

Για χρονικό διάστημα μικρότερο του ΙΟήμερου καταβάλλεται ανά¬ 
λογο κλάσμα. 

Ως επίδομα για τον υπολογισμό του δώρου κάθε επιδοματούχου λαμ- 
βάνεται υπόψη το ημερήσιο επίδομα ασθένειάς του μετά των τυχόν προ- 
σαυξήσεων (λόγω φυματίωσης κ.λ.π.). 

3. Το χορηγούμενο με την απόφαση αυτή δώρο απαλλάσσεται από 
κάθε υπέρ του Δημοσίου και τρίτων κράτηση καθώς επίσης και από τις 
ασφαλιστικές εισφορές οποιοσδήποτε Οργανισμού Κοιν. Ασφάλισης 
εκτός εάν από την νομοθεσία κάποιου Οργανισμού προβλέπεται ρητά η 
επιβολή ασφαλιστικών κρατήσεων στο δώρο. 

Το δώρο υπόκειται κατά περίπτωση σε φόρο εισοδήματος και στο τέ¬ 
λος χαρτοσήμου που αναλογεί σ’ αυτό εφόσον από ειδική διάταξη δεν 
προβλέπεται απαλλαγή. 

4. Το προβλεπόμενο από την απόφαση αυτή δώρο, χορηγείται εφό¬ 
σον και κατά το μέτρο που επιτρέπει η οικονομική κατάσταση κάθε Ορ¬ 
γανισμού. Πάντως η μη χορήγηση του όλου ή μέρους του δώρου είναι 
δυνατή μόνο μετά από αιτιολογημένη απόφαση Δ.Σ. του οικείου Οργα¬ 
νισμού, η οποία θα εγκριθεί από εμάς σύμφωνα με την παρ. 2 του άρ¬ 
θρου 1 του Ν,Δ. 4577/66. 

5. Για τα Ταμεία Αρωγής Δημοσίων Υπαλλήλων η απόφαση αυτή, 
εφαρμόζεται μόνον εφόσον από ρητή διάταξη της νομοθεσίας προβλέπε- 
ται η χορήγηση δώρου. 

6. Χρονολογία έναρξης καταβολής του δώρου, ορίζουμε την 9η Δε¬ 
κεμβρίου 1991. 

Κατ’ εξαίρεση είναι δυνατή η πληρωμή του δώρου νωρίτερα για 
όσους από τους Οργανισμούς λόγοι τεχνικοί επιβάλλουν αυτό, ή μαζί με 
την σύνταξη του μηνός Ιανουάριου 1992 και εφόσον υπάρχει, κατά την 
κρίση του Δ.Σ. οικονομική ευχέρεια. 

7. Για την καταβολή δώρου στους συνταξιούχους υπαλλήλους ΝΠΔΔ 
που συνταξιοδοτούνται από το ΙΚΑ σύμφωνα με τις διατάξεις του Ν. 
3163/55, Ν.Δ. 4277/62 και 4579/66 κ.λ.π. έχουν ανάλογη εφαρ¬ 
μογή τα άρθρα 4-8 του Ν. 1282/1982. Τα ίδια άρθρα του Ν. 1282/ 
1982 εφαρμόζονται ανάλογα και προκειμένου περί συνταξιούχων υπαλ¬ 
λήλων ΝΠΔΔ που συνταξιοδοτούνται, σύμφωνα με τις περί Δημοσίων 
Υπαλλήλων διατάξεις, από άλλους Ασφαλιστικούς Οργανισμούς αρμο¬ 
διότητας του Υπουργείου μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Νοεμβρίου 1991 

Ο ΥΦΥΠΟΥΡΓΟΣ 

ΔΗΜ. ΣΙΟΥΦΑΣ 
- 4 -- 

Αριθ. 96845 (4) 

Ορισμός ημερομηνίας έναρξης λειτουργίας του Δικηγορικού Συλλόγου 

Κιλκίς. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 193 του Ν.Δ. 3026/54, β) του άρ¬ 
θρου 1 παρ. 3 του Ν. 1649/1986 και γ) του άρθρου 24 παρ. 3 του Ν. 
1986/91 (ΦΕΚ 150/11.10.1991). 

2. Το από 25.8.1976 Πρ. Δ/γμα (ΦΕΚ 233/3.9.1976, τεύχος Α) 
με το οποίο ορίστηκε ημερομηνία έναρξης λειτουργίας του Πρωτοδι¬ 
κείου Κιλκίς η 16 Σεπτεμβρίου 1976, αποφασίζουμε: 

1. Ορίζουμε ημερομηνία έναρξης λειτουργίας του Δικηγορικού Συλ¬ 
λόγου Κιλκίς την 11.10.1991. 


2. Συγκροτούμε πενταμελή επιτροπή για την άσκηση προσωρινής 
διοίκησης του Δικηγορικού Συλλόγου Κιλκίς μέχρι της αναλήψεως κα¬ 
θηκόντων από το Διοικητικό Συμβούλιο που θα αναδειχθεί με την διεξα¬ 
γωγή αρχαιρεσιών. Η προσωρινή διοίκηση θα αποτελείται από τους κά¬ 
τωθι δικηγόρους Θεσσαλονίκης που διατηρούν γραφείο στο Κιλκίς. 

1) Παυλίδη Θεόδωρο 

2) Παπαδόπουλο Γεώργιο 

3) Κορώνίδου Νικολέτα 

4) Φλορίδη Γεώργιο 

5) Ιωαννίδου Μαρία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Οκτωβρίου 1991 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 


*■ 


Αριθ. 109779 (5) 

Προκήρυξη αρχαιρεσιών για την ανάδειξη Δ.Σ. του Δικηγορικού Συλλό¬ 
γου Κιλκίς. 

Ο ΥΠΟΥΡΓΟΣ ΔΙΚΑΙΟΣΥΝΗΣ 


Έχοντας υπόψη: 

1. Τις διατάξεις: α) των άρθρων 216 έως 238 του Ν.Δ. 3026/54, 
όπως ισχύουν σήμερα, β) του άρθρου 1 παρ. 3 του Ν. 1649/1986 και 
γ) του άρθρου 24 παρ. 3 του Ν. 1986/91 (ΦΕΚ ΑΊ50/ 
11.10.1991). 

2. Την απόφασή μας 96845/22.10.1991 με την οποία ορίστηκε 
ημερομηνία ενάρξεως λειτουργίας του Δικηγορικού Συλλόγου Κιλκίς η 
11.10.1991, αποφασίζουμε: 

Προκηρύσσουμε αρχαιρεσίες για την ανάδειξη Διοικητικού Συμβου¬ 
λίου του Δικηγορικού Συλλόγου Κιλκίς για την 23.2.1992. 

Οι αρχαιρεσίες θα διεξαχθούν στην έδρα, του Πρωτοδικείου, σε αί¬ 
θουσα που θα κριθεί από την προσωρινή διοίκηση του Συλλόγου. 

Ο κατάλογος των εχόντων δικαίωμα ψήφου μελών θα καταρτισθεί 
από την προσωρινή διοίκηση του Δικηγορικού Συλλόγου Κιλκίς μέχρι 
23.1.1992. 

Η αίτηση για την υποβολή υποψηφιοτήτων θα πρέπει να υποβληθεί 
μέχρι 7.2.1992. Η θητεία του Συμβουλίου που θα εκλεγεί θα διαρκέσει 
μέχρι 15.3.1993, οπότε θα διεξαχθούν νέες αρχαιρεσίες κατά τις πά¬ 
γιες διατάξεις του Ν.Δ. 3026/1954, όπως ισχύουν σήμερα. 

Το πρώτο δεκαήμερο του Φεβρουάριου θα καθοριστούν με απόφαση 
του Δ.Σ. του Συλλόγου τα στοιχεία των ψηφοδελτίων. 

Κατά τα λοιπά θα εφαρμοστούν ανάλογα οι σχετικές διατάξεις του 
Ν.Δ. 3026/1954, όπως ισχύουν σήμερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Οκτωβρίου 1991 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 
-♦- 

Αριθ. ΕΣ 14059 (6) 

Σύσταση ίδιου Νομικού Προσώπου στο Δήμο Κατερίνης Ν. Πιερίας με 

την επωνυμία «Σχολική Επιτροπή Δημοτικού Σχολείου Ανδρομά¬ 
χης»· 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξεις του άρθρου 187 του Π.Δ. 323/1989 «Κωδικοποί¬ 
ηση σε ενιαίο κείμενο νόμου με τίτλο «Δημοτικός και Κοινοτικός Κώδι¬ 
κας», των ισχυουσών διατάξεων του Δημοτικού και Κοινοτικού Κώ¬ 
δικα, όπως τροποποιήθηκαν και συμπληρώθηκαν (ΦΕΚ 146/ 
1.6.1989 τεύχος Α’). 

2. Τις διατάξεις του άρθρου 5 παρ. 8 του Ν. 1894/1990 (ΦΕΚ 
110/90 τεύχος Α'). 

3. Το αριθ. 28303/17.5.1989 έγγραφο του Υπουργείου Εσωτερι¬ 
κών, σχετικά με τη σύσταση Νομικών Προσώπων Σχολικών Επιτρο¬ 
πών. 

4. Την αριθ. 318.25/1991 απόφαση του Δημοτικού Συμβουλίου 
Κατερίνης για τη σύσταση ίδιου Δημοτικού Νομικού Προσώπου, με την 
επωνυμία «Σχολική Επιτροπή Δημοτικού Σχολείου Ανδρομάχης», απο¬ 
φασίζουμε: 

1. Συνιστοϋμε στον Δήμο Κατερίνης ίδιο Δημοτικό Νομικό Πρό¬ 
σωπο, με την επωνυμία «Σχολική Επιτροπή Δημοτικού Σχολείου Αν¬ 
δρομάχης». 

2. Σκοποί του Νομικού Προσώπου είναι: 

α) Η διαχείριση των πιστώσεων, που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, αποχέτευσης, 
τηλεφώνου, αναλωσίμων υλικών κ.λ.π. 

β) Η εκτέλεση μικρών έργων, για επισκευή και συντήρηση διδακτη¬ 
ρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεών του. 

δ) Η φροντίδα, για την εξεύρεση άλλων πόρων και εφοδιασμό των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα, που είναι απαραίτητα για τη λει¬ 
τουργία του και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 3/μελές Διοικητικό Συμβού¬ 
λιο, αποτελούμενο από τα παρακάτω μέλη: 

α) Ένα (1) Δημοτικό Σύμβουλο, ως Πρόεδρο. 

β) Τον εκάστοτε Δ/ντή του Δημοτικού Σχολείου Ανδρομάχης. 

γ) Έναν εκπρόσωπο Συλλόγου Γονέων και Κηδεμόνων. 

4. Η θητεία των μελών του ανωτέρω Διοικητικού Συμβουλίου ακο¬ 
λουθεί τη δημοτική περίοδο. 

Το Διοικητικό Συμβούλιο εκλέγει μεταξύ των μελών, τον Αντιπρόε¬ 
δρο και Γραμματέα. 

5. Πόροι του Νομικού Προσώπου είναι: 
α) Η ετήσια επιχορήγηση του Δήμου, 
β) Η ετήσια επιχορήγηση του Κράτους. 

γ) Οι κάθε εισφορές, δωρεές, κληρονομιές κάι κληροδοσίες, 
δ) Οι εισπράξεις από το αντίτιμο των παρεχομένων πραγμάτων ή 
υπηρεσιών. 

ε) Οι πρόσοδοι από την περιουσία του. 

6. Περιουσία: Δεν έχει. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή απο τον Πρόεδρο και όταν αυτός απουσιάζει ή κωλύεται 
από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 7 Νοεμβρίου 1991 

Ο Νομάρχης κ.α.α. 

Ο Διευθυντής 

ΣΩΚΡΑΤΗΣ ΒΟΥΛΓΑΡΙΔΗΣ 


♦ 


Αριθ. ΕΣ 14061 (7) 

Σύσταση ίδιου Νομικού Προσώπου στο Δήμο Κατερίνης Ν. Πιερίας με 
την επωνυμία «Σχολική Επιτροπή Δημοτικού Σχολείου Χράνης». 


Ο ΝΟΜΑΡΧΗΣ ΠΙΕΡΙΑΣ 


Έχοντας υπόψη: 

1. Τις διατάξεις του άρθρου 187 του Π.Δ. 323/1989 «Κωδικοποί¬ 
ηση σε ενιαίο κείμενο νόμου με τίτλο «Δημοτικός και Κοινοτικός Κώδι¬ 
κας», των ισχυουσών διατάξεων του Δημοτικού και Κοινοτικού Κώ¬ 
δικα, όπως τροποποιήθηκαν και συμπληρώθηκαν (ΦΕΚ 146/ 
1.6.1989 τεύχος Α'). 

2. Τις διατάξεις του άρθρου 5 παρ. 8 του Ν. 1894/1990 (ΦΕΚ 
110/90 τεύχος Α'). 

3. Το αριθ. 28303/17.5.1989 έγγραφο του Υπουργείου Εσωτερι¬ 
κών, σχετικά με τη σύσταση Νομικών Προσώπων Σχολικών Επιτρο¬ 
πών. 

4. Την αριθ. 318.27/1991 απόφαση του Δημοτικού Συμβουλίου 
Κατερίνης για τη σύσταση ίδιου Δημοτικού Νομικού Προσώπου, με την 
επωνυμία «Σχολική Επιτροπή Δημοτικού Σχολείου Χράνης», αποφασί¬ 
ζουμε: 

1. Συνιστούμε στον Δήμο Κατερίνης ίδιο Δημοτικό Νομικό Πρό¬ 
σωπο, με την επωνυμία «Σχολική Επιτροπή Δημοτικού Σχολείου Χρά¬ 
νης». 

2. Σκοποί του Νομικού Προσώπου είναι: 

α) Η διαχείριση των πιστώσεων, που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, αποχέτευσης, 
τηλεφώνου, αναλωσίμων υλικών κ.λ.π. 


β) Η εκτέλεση μικρών έργων, για επισκευή και συντήρηση διδακτη¬ 
ρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεών του. 

δ) Η φροντίδα, για την εξεύρεση άλλων πόρων και εφοδιασμό των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα, που είναι απαραίτητα για τη λει¬ 
τουργία του και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

Το Νομικό Πρόσωπο διοικείται από 3/μελές Διοικητικό Συμβούλιο, 
αποτελούμενο από τα παρακάτω μέλη: 

α) Ένα (1) Δημοτικό Σύμβουλο, ως Πρόεδρο, 
β) Τον εκάστοτε Δ/ντή του Δημοτικού Σχολείου, 
γ) Έναν εκπρόσωπο Συλλόγου Γονέων και Κηδεμόνων. 

4. Η θητεία των μελών του ανωτέρω Διοικητικού Συμβουλίου ακο¬ 
λουθεί τη δημοτική περίοδο. 

Το Διοικητικό Συμβούλιο εκλέγει μεταξύ των μελών, τον Αντιπρόε¬ 
δρο και Γραμματέα. 

5. Πόροι του Νομικού Προσώπου είναι: 
α) Η ετήσια επιχορήγηση του Δήμου, 
β) Η ετήσια επιχορήγηση του Κράτους. 

γ) Οι κάθε εισφορές, δωρεές, κληρονομιές και κληροδοσίες, 
δ) Οι εισπράξεις από το αντίτιμο των παρεχομένων πραγμάτων ή 
υπηρεσιών. 

ε) Οι πρόσοδοι από την περιουσία του. 

6. Περιουσία: Δεν έχει. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή απο τον Πρόεδρο και όταν αυτός απουσιάζει ή κωλύεται 
από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσειυς. 

Κατερίνη, 7 Νοεμβρίου 1991 
Ο Νομάρχης κ.α.α. 

Ο Διευθυντής 

ΣΩΚΡΑΤΗΣ ΒΟΥΛΓΑΡΙΔΗΣ 


♦ 


Α ριθ. ΕΣ 14056 (8) 

Σύσταση ίδιου Νομικού Προσώπου στο Δήμο Κατερίνης Ν. Πιερίας με 
την επωνυμία «Σχολική Επιτροπή 8ου Δημοτικού Σχολείου». 

Ο ΝΟΜΑΡΧΗΣ ΠΙΕΡΙΑΣ 


Έχοντας υπόψη: 

1. Τις διατάξεις του άρθρου 187 του Π.Δ. 323/1989 «Κωδικοποί¬ 
ηση σε ενιαίο κείμενο νόμου με τίτλο «Δημοτικός και Κοινοτικός Κώδι¬ 
κας», των ισχυουσών διατάξεων του Δημοτικού και Κοινοτικού Κώ¬ 
δικα, όπως τροποποιήθηκαν και συμπληρώθηκαν (ΦΕΚ 146/ 
1.6.1989 τεύχος Α'). 

2. Τις διατάξεις του άρθρου 5 παρ. 8 του Ν. 1894/1990 (ΦΕΚ 
110/90 τεύχος Α’). 

3. Το αριθ. 28303/17.5.1989 έγγραφο του Υπουργείου Εσωτερι¬ 
κών, σχετικά με τη σύσταση Νομικών Προσώπων Σχολικών Επιτρο¬ 
πών. 

4. Την αριθ. 318.22/1991 απόφαση του Δημοτικού Συμβουλίου 
Κατερίνης για τη σύσταση ίδιου Δημοτικού Νομικού Προσώπου, με την 
επωνυμία «Σχολική Επιτροπή 8ου Δημοτικού Σχολείου», αποφασί¬ 
ζουμε: 

1. Συνιστούμε στον Δήμο Κατερίνης ίδιο Δημοτικό Νομικό Πρό¬ 
σωπο, με την επωνυμία «Σχολική Επιτροπή 8ου Δημοτικού Σχολείου». 

2. Σκοποί του Νομικού Προσώπου είναι: 

α) Η διαχείριση των πιστώσεων, που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, αποχέτευσης, 
τηλεφώνου, αναλωσίμων υλικών κ.λ.π. 

β) Η εκτέλεση μικρών έργων, για επισκευή και συντήρηση διδακτη¬ 
ρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεών του. 

δ) Η φροντίδα, για την εξεύρεση άλλων πόρων και εφοδιασμό των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα, που είναι απαραίτητα για τη λει¬ 
τουργία του και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

Το Νομικό Πρόσωπο διοικείται από 3/μελές Διοικητικό Συμβούλιο, 
αποτελούμενο από τα παρακάτω μέλη: 

α) Ένα (1) Δημοτικό Σύμβουλο, ως Πρόεδρο, 
β) Τον εκάστοτε Δ/ντή του 8ου Δημοτικού Σχολείου, 
γ) Έναν εκπρόσωπο Συλλόγου Γονέων και Κηδεμόνων. 

4. Η θητεία των μελών του ανωτέρω Διοικητικού Συμβουλίου ακο¬ 
λουθεί τη δημοτική περίοδο. 

Το Διοικητικό Συμβούλιο εκλέγει μεταξύ των μελών, τον Αντιπρόε¬ 
δρο και Γραμματέα. 

5. Πόροι του Νομικού Προσώπου είναι: 
α) Η ετήσια επιχορήγηση του Δήμου, 
β) Η ετήσια επιχορήγηση του Κράτους. 

γ) Οι κάθε εισφορές, δωρεές, κληρονομιές και κληροδοσίες, 
δ) Οι εισπράξεις από το αντίτιμο των παρεχομένων πραγμάτων ή 
υπηρεσιών. 

ε) Οι πρόσοδοι από την περιουσία του. 

6. Περιουσία: Δεν έχει. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή απο τον Πρόεδρο και όταν αυτός απουσιάζει ή κωλύεται 
από τον αντιπρόεδρο. 

Η απόφαση αυτή να δημρσιευθεί στην Εφημερίδα της Κυβερνήσεως. 

Κατερίνη, 7 Νοεμβρίου 1991 

Ο Νομάρχης κ.α.α. 

Ο Διευθυντής 

ΣΩΚΡΑΤΗΣ ΒΟΤΛΓΑΡΙΔΗΣ 

- + - 

Αριθ. ΕΣ 22219 (9) 

Σύσταση ίδιου Νομικού Προσώπου στην Κοινότητα Ροδίτσας Ν. Φθιώ¬ 
τιδας με την επωνυμία «Σχολική Επιτροπή Δημοτικού Σχολείου και 
Νηπιαγωγείου Ροδίτσας». 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τις διατάξεις: (α) την παράγρ. 8-15 του άρθρου 5 του' Ν. 
1894/90 «για την Ακαδημία Αθηνών και άλλες εκπαιδευτικές διατά¬ 
ξεις» (Α 110) και (β) του άρθρου 187 του Δημοτικού και Κοινοτικού 
Κώδικα (Π.Δ. 323/89) (Α 146). 

2. Την 32/1991 απόφαση του Κοινοτικού Συμβουλίου Ροδίτσας του 
Νομού Φθιώτιδας για σύσταση σχολικής επιτροπής, αποφασίζουμε: 

1. Συνιστούμε στην Κοινότητα Ροδίτσας του Νομού Φθιώτιδας ίδιο 
Νομικό Πρόσωπο, με την επωνυμία «Σχολική Επιτροπή Δημοτικού 
Σχολείου και Νηπιαγωγείου Ροδίτσας». 

Η συνιστώμενη με την απόφαση αυτή σχολική επιτροπή διοικείται 
από 7μελές Διοικητικό Συμβούλιο, αποτελούμενο από: 

1) Τον εκάστοτε Πρόεδρο της Κοινότητας ή τον Κοινοτικό Σύμβουλο 
που θα ορισθεί ως Πρόεδρος. 

2) Δύο (2) Κοινοτικούς Συμβούλους. 

3) Τους δύο (2) Δ/ντές των σχολικών μονάδων, 

4) Τον εκπρόσωπο του Συλλόγου Γονέων και Κηδεμόνων. 

5) Έναν (1) δημότη ή κάτοικο. 

2. Η θητεία του πρώτου Διοικητικού Συμβουλίου της συνιστώμενης 
με την απόφαση αυτή Σχολικής Επιτροπής λήγει με τη λήξη της Κοινο¬ 
τικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη δη¬ 
μοτική και Κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων, που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις Πρωτοβάθμιας και 
Δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 


στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγησή της Κοινότητας. 

γ) Κάθε είδους εισφορές, δωρεές, κληρονομιές και κληροδοσίες. 

δ) Πρόσοδοι από την περιουσία του. 

ε) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

7. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή απο τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 


Λαμία, 6 Νοεμβρίου 1991 

Ο Νομάρχης κ.α.α. 

Ο Διευθυντής 
ΣΩΤ. ΝΤΟΥΒΡΑΣ 


♦ 


Αριθ. 22220 (10) 

Σύσταση ίδιου Νομικού Προσώπου στην Κοινότητα Ροδίτσας Ν. Φθιώ¬ 
τιδας με την επωνυμία «Σχολική Επιτροπή Γυμνασίου Ροδίτσας». 


Ο ΝΟΜΑΡΧΗΣ ΦΘΙΩΤΙΔΑΣ 


Έχοντας υπόψη: 

1. Τις διατάξεις: (α) την παράγρ. 8-15 του άρθρου 5 του Ν. 
1894/90 «για την Ακαδημία Αθηνών και άλλες εκπαιδευτικές διατά¬ 
ξεις» (Α 110) και (β) του άρθρου 187 του Δημοτικού και Κοινοτικού 
Κώδικα (Π.Δ. 323/89) (Α 146). 

2. Την 33/1991 απόφαση του Κοινοτικού Συμβουλίου Ροδίτσας του 
Νομού Φθιώτιδας για σύσταση σχολικής επιτροπής, αποφασίζουμε: 

1. Συνιστούμε στην Κοινότητα Ροδίτσας του Νομού Φθιώτιδας ίδιο 
Νομικό Πρόσωπο, με την επωνυμία «Σχολική Επιτροπή Γυμνασίου Ρο¬ 
δίτσας Ν. Φθιώτιδας». 

Η συνιστώμενη με την απόφαση αυτή σχολική επιτροπή διοικείται 
από 7μελές Διοικητικό Συμβούλιο, αποτελούμενο από: 

1) Τον εκάστοτε Πρόεδρο της Κοινότητας ή τον Κοινοτικό Σύμβουλο 
που θα ορισθεί ως Πρόεδρος. 

2) Δύο (2) Κοινοτικούς Συμβούλους. 

3) Το Δ/ντή του Γυμνασίου. 

4) Τον εκπρόσωπο του Συλλόγου Γονέων και Κηδεμόνων. 

5) Τον εκπρόσωπο της μαθητικής μονάδας. 

6) Έναν (1) δημότη ή κάτοικο. 

2. Η θητεία του πρώτου Διοικητικού Συμβουλίου της συνιστώμενης 
με την απόφαση αυτή Σχολικής Επιτροπής λήγει με τη λήξη της Κοινο¬ 
τικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη δη¬ 
μοτική και Κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων, που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις Πρωτοβάθμιας και 
Δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που·κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές και κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

7. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή απο τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 


Λαμία, 6 Νοεμβρίου 1991 

Ο Νομάρχης κ.α.α. 

Ο Διευθυντής 

ΣΩΤ. ΝΤΟΥΒΡΑΣ 


♦ 


Αριθ. 11609 (11) 

Διαπίστωση αυτοδίκαιης σύστασης θέσεων μεταφερόμενου Προσωπικού 
στο Ταμείο Ασφάλισης Προσωπικού ΟΤΕ. 


Ο ΠΡΟΕΔΡΟΣ ΤΟΤ Δ.Σ. ΤΟΤ ΤΑΠ-ΟΤΕ 
Έχοντας υπόψη: 

1. Τις διατάξεις του άρθρου 56 του Ν. 1943/91 περί μετατάξεως - 
μεταφοράς πλεονάζοντος προσωπικού. 

2. Τις κοινές αποφάσεις του Υπουργού Προεδρίας της Κυβέρνησης 
και Υφυπουργού Προεδρίας της Κυβέρνησης και Υγείας, Πρόνοιας και 
Κοινωνικών Ασφαλίσεων: 


α) Φ. ΜΕΤ.ΠΡ./4841/2.10.91 (ΦΕΚ 148/9.10.91) και 4844/ 
2.10.91 (ΦΕΚ 147/9.10.91), περί μεταφοράς δύο επί συμβάσει εργα¬ 
σίας ιδιωτικού δικαίου αορίστου χρόνου υπαλλήλων της ΕΡΤ ΑΕ, στο 
ΤΑΠ-ΟΤΕ με την ίδια εργασιακή σχέση σε θέσεις ειδικότητας Υ.Ε. Επι¬ 
μελητών. 

β) Φ.ΜΕΤ.ΠΡ./4840/2.10.1991 (ΦΕΚ 143/9.10.91 τ. 
Ν.Π.Δ.Δ.), 4843/2.10.91 (ΦΕΚ 143/9.10.91 τ. Ν.Π.Δ.Δ.) και 
4842/2.10.91 (ΦΕΚ 148/9.10.91 τ. Ν.Π.Δ.Δ.) περί μεταφοράς 
τριών επί συμβάσει εργασίας ιδιωτικού δικαίου αορίστου χρόνου υπαλ¬ 
λήλων της ΕΡΤ ΑΕ, στο ΤΑΠ-ΟΤΕ με την ίδια εργασιακή σχέση σε θέ¬ 
σεις ειδικότητας ΥΕ Προσωπικού Καθαριότητας, διαπιστώνουμε: 

Την αυτοδίκαιη σύσταση με τις ανωτέρω κοινές αποφάσεις του 
Υπουργού Προεδρίας της Κυβερνήσεως και του Υφυπουργού Προεδρίας 
της Κυβερνήσεως και Υγείας, Πρόνοιας και Κοινωνικών Ασφαλίσεων, 
δύο (2) προσωποπαγών θέσεων Ειδικότητας Υ.Ε. Επιμελητών και 
τριών (3) προσωποπαγών θέσεων Ειδικότητας Υ.Ε. Προσωπικού Κα¬ 
θαριότητας με σχέση εργασίας ιδιωτικού δικαίου αορίστου χρόνου. 

Η πράξη αυτή να δημοσιευθεί στην Εφημερίδα της Κυβερνήσεως. 

Αθήνα, 19 Νοεμβρίου 1991 

Ο Πρόεδρος 
Κ. ΔΗΜΗΤΡΑΚΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




